Óskar Kjartansson frá Kirkjuhól , sjómaður , bókbindari í Reykjavík fæddist 4. febrúar 1925 á Kirkjuhól og lést 23. maí 1995 á Landspítalanum . Foreldrar hans voru Kjartan Árnason sjómaður , bátsformaður , f. 2. október 1896 á Ketilstöðum í Mýrdal , d. 18. júní 1929 , og kona hans Sigríður Valtýsdóttir húsfreyja , f. 5. ágúst 1896 á Önundarhorni u . Eyjafjöllum , d. 25. maí 1974 . Óskar var með foreldrum sínum í fyrstu , en faðir hans lést , er Óskar var á fimmta árinu . Hann var með móður sinni á Kirkjuhól 1930 og enn 1940 og í Drangey , Kirkjuvegi 84 1945 . Einnig dvaldi hann með Elínu Runólfsdóttur föðurmóður sinni í Brekkuhúsi löngum stundum . Óskar flutti til Reykjavíkur á síðari hluta fimmta áratugarins og nam bókband og vann við þann iðnað alllengi , en var einnig húsvörður hjá Reykjavíkurborg og víðar . Hann bjó síðast á Karlagötu 18 . Óskar lést 1995 . Hann var ókvæntur og barnlaus .